laion/Wikipedia-Exotic huggingface dataset:
הפסקת החשמל בהודו (2012)

הפסקת החשמל בהודו (2012) הייתה הפסקת חשמל שהחלה ב-30 ביולי 2012 ונמשכה עד 2 באוגוסט. במהלכה הופסקה אספקת החשמל במשך מספר ימים ב-14 מתוך 28 המדינות המרכיבות את הודו. במשך קרוב לשלושה ימים נותרה מחצית מאוכלוסיית הודו, כ-670 מיליון נפש, ללא חשמל, ובכך הייתה להפסקת החשמל הגדולה ביותר בעולם בכל הזמנים. התקלה החלה ב-30 ביולי בהתמוטטות רשת החשמל ל-300 מיליון איש, עקב צריכת יתר. בתחילה נותק החשמל לתושבים במדינות פנג'אב, הריאנה, אוטר פרדש, הימאצ'ל פרדש, ראג'סטאן וג'אמו. התקלה הייתה אמורה להיות מתוקנת בתוך מספר שעות, אולם בהמשך קרסה רשת החשמל גם במזרח הודו ובצפון הודו, וכן במטרופולין עיר הבירה דלהי על 18 מיליון תושביו, ומספר הנפגעים מהפסקת החשמל הגיע ל-600 מיליון, כמחצית מתושבי הודו. במהלך הפסקת החשמל פסקה פעולת הרמזורים, וכך נגרמו עומסי תנועה כבדים. כמו כן, רשת הרכבות לא פעלה כראוי, מה שאף הגביר את עומס התנועה, וכן לא סופק חשמל לבתי חולים, למפעלים, למעליות ולמזגנים, כורים נשארו לכודים במכרות, ועוד. שירות הרכבת התחתית של דלהי, על מיליוני נוסעיו, הפסיק לפעול, ונעשו פעולות לחלץ את הנוסעים הלכודים. כ-300 הרכבות בין המדינות השונות המרכיבות את הודו הפסיקו לפעול וחלקן אף נתקעו בדרך, כאשר גם מערכות האוטובוסים לא היו מאורגנות לתת מענה חליפי לאוכלוסייה. הודו אמנם מורגלת בהפסקות חשמל, אולם עוצמתה של הפסקת חשמל זו, מידת התפשטותה ומספר התושבים שנפגעו ממנה, וכן גם הזמן הממושך עד לסיום תיקונה, היו קיצוניים בכל קנה מידה. לאחר שתוקנו התקלות קרתה הפסקת החשמל בשנית. ההסבר להפסקת החשמל הוא בצריכה מתמשכת הגבוהה מיכולת ייצור החשמל, לפחות ב-10%, שהובילה לעומס רב מדי ולא איפשרה את המשך ייצור החשמל ואספקתו. הפסקת החשמל בניו יורק (1977) אסף יחזקאלי, ‏הודו: הפסקת החשמל הגדולה מעולם, באתר ‏מאקו‏, 31 ביולי 2012 רויטרס, רשת החשמל בצפון הודו קרסה; יותר מ-350 מיליון בני אדם נותרו מנותקים, באתר הארץ, 30 ביולי 2012 התקלה מתרחבת: מחצית מתושבי הודו ללא חשמל, באתר וואלה, 31 ביולי 2012 מחצית מאוכלוסיית הודו נותרה שוב ללא חשמל, באתר כלכליסט, 31 ביולי 2012
כריסטין ארון

כריסטין ארון (בצרפתית: Christine Arron; נולדה ב-13 בספטמבר 1973) היא אתלטית צרפתייה. היא אלופת עולם, אלופת אירופה, שיאנית אירופה הנוכחית בריצה היוקרתית ל-100 מטר ובעלת מדליית ארד אולימפית. מדורגת שישית בכל הזמנים בריצת 100 מטר (10.73 שניות). ארון נולדה בגוואדלופ. ב-1990 החלה להתאמן בהדרכת המאמן פרננד אורטביסה. בשנת 1997 החלה להתאמן אצל סטפן דיאגנה, אלוף העולם בריצת 400 מטר משוכות. באליפות העולם באתלטיקה שנערכה באתונה, יוון בשנת 1997 זכתה ארון במדליית ארד בריצת שליחות 4x100 מטר בשיא צרפת חדש של 42.21 שניות, אחרי ארצות הברית שקבעה שיא אמריקאי ותחרות חדש של 41.47 שניות, וג'מייקה (42.10 שניות). בנוסף, היא סיימה במקום רביעי בריצת 100 מטר בתוצאה של 11.05 שניות, 2 מאיות השנייה איטי ממדליית ארד. באליפות אירופה באתלטיקה שנערכה בבודפשט, הונגריה בשנת 1998 זכתה ארון בשתי מדליות זהב. בריצה ל-100 מטר בשיא אירופה חדש של 10.73 שניות ובריצת שליחות 4x100 מטר 42.59 שניות. אותה שנה היא זכתה בתואר האתלטית האירופאית של השנה. באליפות העולם באתלטיקה שנערכה בסביליה, ספרד בשנת 1999 זכתה ארון במדליית כסף בריצת שליחות 4x100 מטר בשיא צרפת חדש של 42.06 שניות, אחרי בהאמה (41.92 שניות) ולפני ג'מייקה (42.15 שניות). בנוסף, היא סיימה במקום שישי בריצת 100 מטר בתוצאה של 10.97 שניות. באולימפיאדת סידני (2000) סיימה ארון במקום רביעי בריצת שליחות 4x100 מטר בתוצאה של 42.42 שניות ובמקום 14 בריצת 100 מטר בתוצאה של 11.42 שניות. ארון לא השתתפה באליפות העולם באתלטיקה שנערכה באדמונטון, קנדה בשנת 2001 עקב פציעה. באליפות העולם באתלטיקה שנערכה בפריז, צרפת בשנת 2003 זכתה ארון במדליית זהב בריצת שליחות 4x100 מטר בשיא צרפת חדש של 41.78 שניות, לפני ארצות הברית (41.83 שניות) ורוסיה (42.66 שניות). לאחר מספר שנים נפסלה ארצות הברית בשל שימוש בסמים של מריון ג'ונס ומדליית הכסף הועברה לרוסיה ומדליית הארד לאוקראינה (43.07 שניות). בנוסף, היא סיימה במקום חמישי בריצת 100 מטר בתוצאה של 11.06 שניות, בשלב חצי הגמר היא עלתה מהמקום הראשון בתוצאה של 11.01 שניות. באולימפיאדת אתונה (2004) זכתה ארון במדליית ארד בריצת שליחות 4X100 בתוצאה של 42.54 שניות, אחרי ג'מייקה 41.73 שניות ורוסיה 42.27 שניות. בנוסף, היא סיימה במקום 11 בריצת 100 מטר בתוצאה של 11.21 שניות ובמקום 14 בריצת 200 מטר בתוצאה של 23.05 שניות, בשלב המוקדמות היא קבעה תוצאה של 22.77 שניות. באליפות העולם באתלטיקה שנערכה בהלסינקי, פינלנד בשנת 2005 זכתה ארון בשתי מדליות ארד, בריצת 100 מטר בתוצאה של 10.98 שניות, אחרי לורין ויליאמס מארצות הברית (10.93 שניות) וורוניקה קמפבל מג'מייקה (10.95 שניות) ובריצת 200 מטר בתוצאה של 22.31 שניות אחרי אליסון פליקס (22.16 שניות) וראשל בון-סמית (22.31 שניות) שתיהן מארצות הברית. בנוסף, היא סיימה במקום רביעי בריצת שליחות 4x100 מטר בתוצאה של 42.85 שניות. באליפות העולם באתלטיקה שנערכה באוסקה, יפן בשנת 2007 סיימה ארון במקום שביעי בריצת 100 מטר בתוצאה של 11.12 שניות. באולימפיאדת בייג'ינג (2008) סיימה ארון במקום 17 בריצת 100 מטר בתוצאה של 11.36 שניות. באליפות אירופה באתלטיקה שנערכה בברצלונה, ספרד בשנת 2010 זכתה ארון במדליית כסף בריצת שליחות 4x100 מטר בתוצאה של 42.45 שניות, אחרי אוקראינה (42.29 שניות) ולפני פולין (42.68 שניות). בנוסף, היא סיימה במקום 8 בריצת 100 מטר בתוצאה של 11.37 שניות. כריסטין ארון, באתר הוועד האולימפי הבין-לאומי כריסטין ארון, באתר olympedia.org כריסטין ארון, באתר התאחדות האתלטיקה הבין-לאומית כריסטין ארון, באתר Track and Field (נשים)
היולט

האם התכוונתם ל... היולט פקארד – HP, חברה בינלאומית למוצרי מחשוב ויליאם היולט – ממייסדי חברת היולט פקארד (HP) דייוויד היולט – שחקן קנדי הולט
בס (אל)

בֶּס או בִּיסוּ היה אל זוטר במיתולוגיה המצרית, בעל דמות ננס גרוטסקי, המגן על הבית, ובייחוד על אימהות ועל לידה. לימים התפתחה דמותו, והוא הפך לאל המביא מזל טוב, ולאל המגן על הטוב מפני הרע. מקור פולחנו של האל בס בנוביה, ופולחנו הגיע למצרים העתיקה כבר בתקופת הממלכה הקדומה. הוא נפוץ גם באיקונוגרפיה הפיניקית ואף בישראל ויהודה הקדומות. בכתובות קדומות בהן מופיע האל בס לראשונה הוא מתואר כאריה העומד על שתי רגליו האחוריות, שרגליו הקדמיות מונפות באוויר. בתקופות מאוחרות יותר (החל מתקופת הביניים השלישית) בס מתואר כפני אריה או כאדם הלובש עור אריה על גבו. בס הוא האל המגן על נשים בשעת לידתם, ועל הילודים מיד אחרי הלידה. לימים התפתחה דמותו והוא הפך לאחד מהאלים המגינים על הבית - האל המגן על בית המשפחה מפני נחשים, ורוחות רעות ושומר על הילדים. בשל מעמדו כמגן על הבית והדברים החשובים המצויים בו התפתחה דמותו לאל המגן על כל דבר טוב - והוא נחשב לאל המוזיקה, הריקוד ואף לאל המגן על הזוג המקיים יחסי מין. רקדנים וזמרים קיעקעו את דמותו על ירכיהם. ציור דמותו של בס ורעייתו בסתת על קיר הבית נועד להגן על החדר, ולעודד פריון. בס הוא גם אל הגמדים. פולחנו התפשט לקפריסין ובאמצעות מתיישבים פיניקים גם לאיטליה ונשתמר בצורה מסוימת בפולחנו של הקדוש הנוצרי בסוס המגן על פיריון. המתיישבים הפיניקים שהגיעו לאי איביזה קראו לאי בשם "איבשם", שמשמעותו אולי "אי־בס" (האי של האל בס). בחפירות באזור נחל ברקאי (משנת 1999) נמצאה צלמית ברונזה בדמות בס בין שרידי יישוב מתקופת הברזל II. בתל בית שמש נמצא (בשנת 2018 במסגרת חפירת הצלה בעת עבודות להרחבת כביש 38) פסל אבן בדמות בס. בחניון גבעתי בעיר דוד התגלה (במרץ 2019) שבר כלי חרס ועליו דמותו של האל בס, המתוארך לתקופה הפרסית, מהמאות ה־5 או ה־4 לפנה"ס. שתי הדמויות שעל פיטס א' מחורבת תימן, המזוהות על־ידי חלק מהחוקרים עם "יהוה ואשרתו", מעוצבות בדמות בס. אלוהויות במצרים העתיקה מדיה וקבצים בנושא בס בוויקישיתוף בס, באתר אלי מצריים העתיקה (אורכב 31.03.2020 בארכיון Wayback Machine) פולחן בס במצרים העתיקה בס, באתר אנציקלופדיה בריטניקה (באנגלית) בס, באתר אנציקלופדיית ההיסטוריה העולמית (באנגלית) Dasen, Veronique (2013). Dwarfs in Ancient Egypt and Greece. Oxford: Oxford University Press. ISBN 0-199-68086-8 שמואל אחיטוב, אסתר אשל (ע), לה' תימן ולאשרתו, יד יצחק בן־צבי והחברה לחקירת ארץ־ישראל ועתיקותיה, 2015, עמ' 132 שמואל גבעון, ‏נחל ברקאי – 1998-2000, באתר "חדשות ארכיאולוגיות", גיליון 116 לשנת 2004 ניר חסון, הישג לארכיאולוגים: כביש 38 שאמור לחצות את תל בית שמש יצומצם, באתר הארץ, 20 בינואר 2019 ניר חסון, שבר כלי חרס ועליו דמותו של האל בס התגלה בחפירות בעיר דוד, באתר הארץ, 19 במרץ 2019
קלייב פונטינג

קלייב פונטינג (באנגלית: Clive Ponting;‏ 13 באפריל 1946 - 28 ביולי 2020) היה חוקר וסופר בריטי בתחום ההיסטוריה ומדע המדינה. שימש כעוזר מזכיר ההגנה הבריטי. קלייב פונטינג התפרסם לראשונה בקשר לפרשת בלגראנו שפרצה ב-1984. הגנרל בלגראנו הייתה משחתת ארגנטינאית אשר טובעה בידי טילים בריטיים בזמן מלחמת פוקלנד ב-1982 ורוב צוותה נספה. ב-1984 הציג חבר הפרלמנט הבריטי טאם דלייל (Tam Dalyell) מסמכים פנימיים של משרד ההגנה אשר העידו לכאורה כי בזמן שטובעה, הייתה הגנרל בלגראנו במנוסה ומחוץ לתחום ההגנה סביב ספינות הצי הבריטי. דבר הפרסום גרם מבוכה רבה לממשלת תאצ'ר אשר קודם לכן הכחישה טענות דומות. קמה מהומה רבה סביב זהות המקור שהדליף את המסמכים. גב' תאצ'ר, כך נטען, רתחה מזעם. לאחר שהודה קלייב פונטינג בהדלפה הוגש נגדו כתב אישום על הפרת חוק סודות המדינה והיה צפוי כי יורשע. קלייב פונטינג הציג שתי טענות הגנה: קיים עניין לציבור במקרה קיימת עדיפות להעברת אינפורמציה לחבר פרלמנט. ב-11 בפברואר 1985 הוא זוכה בידי חבר מושבעים וזאת למרות ההדרכה שנתן השופט למושבעים, כי "עניינו של הציבור הוא זה שהממשלה המכהנת קובעת ככזה". הפרשה נהפכה לציון דרך בהיסטוריה של המשפט האנגלי. בעקבות הפרשה פרש קלייב פונטינג מהשירות הציבורי והוא שימש כמרצה למדע המדינה באוניברסיטת ויילס בסוואנסי (University of Wales at Swansea). הוא היה סופר פורה של ספרי היסטוריה פוליטית. בין השאר חיבר את היסטוריה ירוקה של העולם (A Green History of the World: The Environment and the Collapse of Great Civilizations) אשר הכה גלים בחוגי שמירת הסביבה, ביוגרפיה של וינסטון צ'רצ'יל והיסטוריה של מלחמת קרים. בכתביו נקט פונטינג עמדות של עיון מחדש וכפירה במוסכמות ממסדיות. גולת הכותרת של כתיבתו הייתה חיבורו עב הכרס היסטוריה עולמית - פרספקטיבה חדשה (World History - A New Perspective) בו סיכם ופיתח פונטינג את פרשנויות 'ההיסטוריה החדשה' של ההיסטוריה העולמית. נפטר ב-28 ביולי 2020.
סקנדיום

המונח "Sc" מפנה לכאן. אם הכוונה למשמעות אחרת, ראו SC. סקנדיום (Scandium) הוא יסוד כימי שסמלו הכימי Sc ומספרו האטומי 21. הוא נמנה עם משפחת היסודות הנדירים, אם כי הוא אינו נדיר, אלא מפוזר בדלילות ולכן קשה להפקה. סקנדיום הוא מתכת מעבר, רכה, לבנה-כסופה ומאוד קלה. כשנחשף לאוויר, סקנדיום מתעטף במעטפת צהבהבה או ורודה. סקנדיום יותר דומה לאיטריום ומתכות נדירות אחרות מאשר לאלומיניום או טיטניום (שיותר קרובים אליו בטבלה המחזורית). דרגת החימצון הנפוצה ביותר של סקנדיום היא 3+. סקנדיום עמיד בפני חומצות כמו חומצה חנקתיתHNO3 וחומצה פלואורית HF. אבקה מתכתית של סקנדיום מתלקחת במהירות הבזק. בארצות הברית משתמשים מדי שנה ב-20 קילוגרם בקירוב של תחמוצת סקנדיום (Sc2O3) בייצור מנורות חזקות במיוחד. סקנדיום יודי מוסף למנורות כספית ומפיק אור חזק מלאכותי שמזכיר את אור השמש. בכל העולם משתמשים מדי שנה ב-80 קילוגרם בקירוב בייצור נורות. האיזוטופ הרדיואקטיבי 46Sc משמש בבתי זיקוק של שמן כסמן רדיואקטיבי. שימוש אחר של סקנדיום הוא בסגסוגת יחד עם אלומיניום, שאיתה בונים מטוסים, שלדות לאופניים, מחבט בייסבול וכדומה. כשסקנדיום מוסף לאלומיניום, הוא מחזק אותו (גם בטמפרטורות גבוהות) ומגביר את גמישותו. כמו כן, סקנדיום מונע סדקים שנוצרים בריתוך בסגסוגות אלומיניום. סקנדיום (בלטינית: Scandia, מילה שפירושה סקנדינביה) זוהה על ידי לרס פרדריק נילסון ב-1879 בזמן שהוא וקבוצתו חיפשו אחר מתכות אדמה נדירות. נילסון השתמש בניתוח ספקטרום כדי למצוא את היסודות הנמצאים במינרלים אוקסניט (euxenite) וגדוליניט (gadolinite). כדי לבודד את היסוד, הכין 10 ק"ג של אוקסניט עם משקעי אדמה נדירה כדי ליצור כ-2 גרם תחמוצת סקנדיום (Sc2O3) מאוד טהורה. דמיטרי מנדלייב חזה כמה ממאפייניו של יסוד זה, שהוא קרא לו אקבורון תוך שימוש בחוק המחזוריות. הכימאי השוודי פאר תאודור קלב (Per Teodor Cleve) גילה את הסקנדיום בערך באותו הזמן בו גילה אותו נילסון אך בניגוד לנילסון, קלב היה נחוש בדעתו כי סקנדיום זהה לאקבורון. מינרלים נדירים מסקנדינביה כמו תורטוויטית (Sc,Y)2Si2O7)), אוקסניט וגדוליניט הם המקורות היחידים לסקנדיום מרוכז (שמעולם לא נמצא בצורתו החופשית). סקנדיום הוא היסוד ה-23 הכי נפוץ בשמש ובכוכבים אחרים, אבל בכדור הארץ הוא היסוד ה-50 הכי נפוץ. סקנדיום מפוזר בעולם ומופיע בכמויות מזעריות ביותר מ-800 מינרלים. רוב הסקנדיום בעולם מרוכז במאגר הצבאי מברית המועצות לשעבר, שבודדו אותו מפסולת אורניום. אין מקום ייצור עיקרי של סקנדיום באמריקה ובאירופה. סקנדיום ב-Webelements (באנגלית) סקנדיום, באתר אנציקלופדיה בריטניקה (באנגלית)
מנחם מנדל קרוכמל

הרב מנחם מנדל קרוכמל (נולד בערך בשנת ה'ש"ס, 1600 - ב' בשבט ה'תכ"א, 1661) היה רב ומנהיג בולט במזרח ומרכז אירופה. מפורסם על שם ספר השו"ת שלו, "צמח צדק". נולד בקרקוב. היה תלמידו של רבי יואל סירקיש (הב"ח). בצעירותו התמנה לדיין בעיר ורבו מינהו לראש ישיבה. לאחר שהחלו פרעות הקוזקים עזב ובשנת שצ"ו (1636) התמנה לאב"ד בקרמזיר שבמוראביה. בהמשך כיהן בפרוסניץ ובשנת ת"ח החל לכהן כרבה של ניקלשבורג והגלילות, עד לפטירתו. בכהונתו זו תיקן תקנות רבות ברחבי מוראביה בענייני הנהגת הקהילות וענייני מיסוי. בין תקנותיו הייתה תקנה למניעת הפקעת מחירי הדגים, שלא לקנות למשך תקופה דגים עד שיורידו את המחירים. עמד בראש האספה בדרז'ניץ בשנת תי"ט בה התייצב לטובת העניים והתנגד לראשי הקהילות והעשירים. כמו כן פעל בנושא התרת עגונות לאחר פרעות ת"ח ות"ט. היה משיב גדול. אחת התשובות המפורסמות שלו היא בנוגע ל"דם יהודי אינו הפקר" - והצורך להשתתפות הקהילה בהוצאות על מנת להביא רוצחי יהודים על רקע לאומי ודתי לבית המשפט של המדינה, ואף להשתתף בהוצאות על מנת להשיג צדק מבית משפט כזה, אף על פי שזו "מסירה לערכאות". עמד בקשר מכתבים עם רבי יום טוב ליפמן הלר ("התוספות יום טוב"), רבי דוד הלוי סגל (בעל הט"ז, חברו ללימודים אצל הב"ח), רבי אהרן שמעון שפירא רבה של פראג ובוהמיה, ורבי יהושע העשיל ("המגיני שלמה"). רוב דברי תורתו אבדו בזמן הגירוש מווינה בשנת ת"ל (1670) או נשרפו בשריפה בניקלשבורג בשנת תע"ט (1719). ספרו החשוב הוא "צמח צדק", שו"ת על סדר השולחן ערוך. את מקומו ברבנות ניקלשבורג מילא תלמידו וחתנו (בזיווג שני) רבי גרשון אשכנזי. לאחר מעברו של רבי גרשון לווינה, כיהן ברבנות ניקלשבורג בנו של רבי מנחם מנדל. ספרו שאלות ותשובות צמח צדק לרב מנחם מענדל מניקלשבורג, תקכ"ו (1766) נדפס בא"ד (אמסטרדם, למעשה נדפס בפיורדא). קרא שם ספרו צמ״ח צד״ק על פי הפסוק בירמיהו כג, ה, ״והקמתי לדוד צמח צדיק״ ולרמוז על שם המחבר כנהוג אצל הרבה מחברים, כי צמ״ח בגמטריא עולה מנח״ם (138), וצד״ק עולה מענד״ל (194) (לפי כללי כתיבה ביידיש כותבים מענדל עם האות ׳ע׳ המשמשת כתנועת סגול). עוד רומז לשמו כי צמח הוא אחד משמות המשיח ככתוב בזכריה ג, ח, ויש אומרים בסנהדרין צח ב ששמו של המשיח הוא מנחם. זמר נאה לכבוד התורה הודפס לאחר מותו בשנת תל"ה (1674), דפוס די קאשטרו - אמשטרדם. פי צדיק ספר המיוחס לרב מנדל מניקלשבורג, הודפס בוורשה, תרמ"ד (1884) דוד הלחמי, רבי מנחם מנדל קרוכמל מניקלשפורג (בעל שו"ת „צמח צדק”), חכמי ישראל, תל אביב תשי"ח, חלק א', עמ' ע"ז, באתר אוצר החכמה (צפייה חופשית – מותנית ברישום) מנחם מנדל בן אברהם (1600-1661), מניקולסבורג, דף שער בספרייה הלאומית שו"ת צמח צדק (קרוכמל), באתר אוצר הספרים היהודי השיתופי כיום מכונה בדרך כלל "צמח צדק הקדמון" להבדילו משו"ת צמח צדק של רבי מנחם מנדל שניאורסון האדמו"ר השלישי מחב"ד. צמח צדק, סימן קי"א הודפס כנראה בתחילת השנה העברית ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Draw Something

Draw Something (תרגום חופשי לעברית: צייר משהו) הייתה אפליקציית משחק סלולרית למכשירי האייפון, אייפד ואנדרואיד. המשחק היה מעין גרסה מקוונת ממוחשבת של משחק הלוח Pictionary כאשר על השחקן לבחור מילה או ביטוי אחד מבין שלושה אקראיים, לאחר מכן עליו לצייר את הביטוי או המילה שבחר באופן מספיק ברור, כאשר בסופו של דבר כל אחד בתורו צריך לנחש מה המילים או הביטויים הספציפיים אותם צייר השחקן האחר. הגרסה החינמית של המשחק הגיעה עם קבוצה מוגבלת של צבעים. בכל פעם שמישהו מצליח לגלות מהו הציור שהשחקן צייר מקבלים נקודות אשר באמצעותם ניתן בהמשך לרכוש צבעים נוספים. בגרסה החינמית והנפוצה של המשחק הוצגו לעיתים פרסומות. ניתן היה להסיר את הפרסומות תמורת תשלום. המשחק הושק במהלך פברואר 2012 וכבר בחמשת השבועות הראשונים לאחר השקתו, הורידו את המשחק מעל ל-20 מיליון משתמשים. חמישים ימים לאחר השקתו, הורידו את המשחק מעל ל-50 מיליון משתמשים. ב-21 במרץ 2012 המשחק וחברת Omgpop נרכשו על ידי מפתחת משחקי הרשת זינגה תמורת 180 מיליון דולרים. זמן קצר לאחר רכישת המשחק והחברה המפתחת, Omgpop, הפופולריות של המשחק נעלמה כליל, והוא נחשב כיום לאופנה חולפת(אנ'). נכון ל-15 בדצמבר 2022, המשחק לא זמין יותר באפסטור ובגוגל פליי. במהלך יוני 2012 רכשה רשת CBS את הזכויות להפיכת האפליקציה לתוכנית טלוויזיה. אחד מהגורמים העיקריים שהובילו להצלחה העצומה של האפליקציה הייתה השיווק הוויראלי שלה שנבע מהעובדה שהמשחק מאפשר לשחקנים להיכנס למשחק באמצעות חשבון הפייסבוק (אופציה זו מאפשרת לשחק נגד יתר החברים בפייסבוק שהתקינו את המשחק) ובאופן זה ההתפשטות של האפליקציה התרחשה למעשה "מפה לאוזן" בזמן קצר יחסית. אתר האינטרנט הרשמי של Draw Something עמי רוחקס דומבה, ‏האפליקציה שמטריפה את העולם - 30 מיליון הורדות בחודש אחד, באתר ‏מאקו‏, 21 במרץ 2012 לילה אודינייב, ‏יפים, מקוריים והזויים: הציורים הכי שווים של Draw Something, באתר ‏מאקו‏, 5 באפריל 2012 מיכל תוסיה-כהן, Draw Something: דן פורטר מצייר כל הדרך לבנק, באתר nrg‏, 6 באפריל 2012 שי רינגל, ‏אפליקציית Draw something הופכת לתכנית טלוויזיה, באתר ‏מאקו‏, 17 ביוני 2012 Kuittinen, Tero. "Is the OMGPOP Acquisition Haunting Zynga?". Forbes. נבדק ב-2017-01-30. Tassi, Paul. "Draw Something Loses 5M Users a Month After Zynga Purchase". Forbes. נבדק ב-2017-01-30. לילה אודינייב, ‏כבר לא רוצים לצייר: Draw Something איבדה מיליוני משתמשים, באתר ‏מאקו‏, 3 במאי 2012 Bennett, Dashiell. "The Decline and Fall of 'Draw Something'". The Atlantic (באנגלית אמריקאית). נבדק ב-2017-01-30. Closure Announcement: Draw Something — Draw Something Help Center, web.archive.org, ‏2022-12-28 שי רינגל, ‏אפליקציית Draw something הופכת לתכנית טלוויזיה, באתר ‏מאקו‏, 17 ביוני 2012
לייפהיים

לייפהיים (בגרמנית: Leipheim) היא עיירה במחוז גינצבורג (אנ') בבוואריה, גרמניה, על הדנובה, 5 ק"מ מערבית לגינצבורג, ו -17 ק"מ צפונית-מזרחית לאולם. הכפר ריידהיים והכפר וייסינגן הם מחוזות של לייפהיים. מאז 1993, לייפהיים היא עיר תאומה של העיר ההונגרית פוניוד (Fonyód). בין השנים 1270–1373 הייתה לייפהיים בבעלות משפחתו של גאס פון גיסנברג (Güß von Güssenberg) שדאג להעניק לעיר זכויות שוק בשנת 1327 והרשאות לעיר בשנת 1330 בחסותו של לודוויג הרביעי, קיסר האימפריה הרומית הקדושה. בשנת 1343 הועברה הבעלות על העיירה לרוזן וירטמברג. בשנת 1453 רכשה העיר הקיסרית החופשית אולם את העיר מהרוזן אולריך החמישי, רוזן וירטמברג, תמורת 23,000 גולדן. כאשר אולם הפכה לפרוטסטנטית בשנת 1531, לייפהיים הפכה לפרוטסטנטית. במהלך מלחמת האיכרים הגרמנית בשנת 1525, כ-5,000 איכרים המכונים "לייפהיימר" (מילולית: חבורת לייפהיים) התכנסו ליד לייפהיים כדי לקום נגד העיר אולם והובסו לאחר מכן על ידי צבא הברית השוואבית. בשנת 1803, במהלך איחוד גרמניה שחל עם המלחמות הנפוליאוניות, העיר שולבה בבוואריה. לייפהיים הייתה אחת הנכסים הבודדים של העיר הקיסרית החופשית אולם שנותרה בווארית לאחר 1810, כאשר בוואריה נאלצה להעביר שטחים מסוימים חזרה לווירטמברג. במהלך הרפורמה המנהלית של בוואריה בשנת 1818 תחת מקסימיליאן הראשון יוזף, מלך בוואריה, גובשה הקהילה בצורתה הנוכחית. ב-1816/17, בעקבות המלחמות הנפוליאוניות ותקופות ארוכות של גשם וקור, סבלו אנשי לייפהיים מרעב ומצוקה. במהלך תקופה זו, פרנסי העיר הבטיחו לחגוג את סוף תקופת הרעב, ובשנת 1818, לאחר קציר טוב, הם מילאו הבטחה זו על ידי יצירת הקינדרפסט (מילולית: פסטיבל הילדים). עד היום מתקיים הפסטיבל בכל שנה בסוף השבוע השני של יולי, ומשלב אלמנטים מסורתיים המנציחים את סיום הרעב באמצעות שירים וריקודים, כמו גם אווירה מודרנית ואווירת גן בירה. עם הקמת קטע הרכבת אולם-אוגסבורג בשנת 1853, הואצה התפתחותה הכלכלית של לייפהיים. בשנת 1937 הושלמה בניית הכביש המהיר A8 וגשר הכביש המהיר שחוצה את הדנובה. באותה שנה נבנה הבסיס האווירי, בו יוצר באופן המוני מטוס מסרשמיט Me 321 וכלי הטיס האסטרטגי הראשון מסרשמיט Me 323. הטיסה הראשונה של אב הטיפוס של מסרשמיט Me 262 שוואלבה (סנונית), התרחשה בלייפהיים ב-18 ביולי 1942. במלחמת העולם השנייה הייתה לייפהיים באזור הכיבוש האמריקני. בדצמבר 1945, לאחר תום מלחמת העולם השנייה, הוקם במקום שבו שהה בסיס חיל האוויר, מחנה עקורים לניצולי השואה. הפליטים שוכנו בבניינים ששימשו בתקופת המלחמה את חיל האוויר הגרמני. במאי 1946 מנתה אוכלוסיית המחנה 3,150 פליטים, בעיקר ממזרח אירופה. במחנה התקיימה קבוצת כדורגל, הוקרנו סרטי קולנוע והתקיימה פעילות תרבותית נוספת. במחנה החלו או חידשו ניצולי השואה את פעילותם הפוליטית והציונית שנקטעה עקב המלחמה. בלייפהיים פעל קיבוץ הכשרה חלוצית, שבוגריו יצאו לעלייה לארץ ישראל. במחנה שכן משרד מקומי של סוכנות הסעד והתעסוקה של האו"ם, אשר סייעה לפליטים. מחנה לייפהיים פורק ביוני 1950. באמצע שנות החמישים הוצבו בלייפהיים כוחות צבא, כולל גדוד הנדסה קרבית 154.לאחר 1957 האזור שימש שוב לתנועה אווירית צבאית עד 1993. מדיה וקבצים בנושא לייפהיים בוויקישיתוף אתר האינטרנט הרשמי של לייפהיים Leipheim, באתר מוזיאון השואה האמריקני על מחנה העקורים בלייפהיים באתר יד ושם, כאן וכאן ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
שדה המחלקה של הילברט

שדה המחלקה של הילברט H ( K ) {\displaystyle H(K)} , עבור שדה מספרים נתון K {\displaystyle K} , הוא ההרחבה האבלית הלא מסועפת הגדולה ביותר, חבורת גלואה של ההרחבה איזומורפית לחבורת המחלקות של K {\displaystyle K} ובפרט דרגת ההרחבה היא מספר המחלקה (class number). בהקשר הזה, שדה המחלקה לא רק לא מסועף במקומות הסופיים (האידיאלים הראשונים של חוג השלמים) אלא גם במקומות האינסופיים. כלומר, כל שיכון ממשי (שיכון של K {\displaystyle K} ב R {\displaystyle \mathbb {R} } ) ממשיך לשיכון ממשי של H ( K ) {\displaystyle H(K)} (ולא שיכון מרוכב). יהי K {\displaystyle K} שדה מספרים (הרחבה מממד סופי של שדה המספרים הרציונליים Q {\displaystyle \mathbb {Q} } ). שדה המחלקה של הילברט E = H ( K ) {\displaystyle E=H(K)} הוא הרחבת גלואה האבלית הלא-מסועפת המקסימלית של K {\displaystyle K} . O K {\displaystyle {\mathcal {O}}_{K}} הוא תחום ראשי אם ורק אם H ( K ) = K {\displaystyle H(K)=K} , כי במקרה ש O K {\displaystyle {\mathcal {O}}_{K}} הוא תחום ראשי חבורת מחלקות האידיאלים היא טריוואלית ולכן שדה המחלקה הוא K {\displaystyle K} . כדי לראות מדוע חייבים להסתכל על ההסתעפות גם במקומות האינסופיים, הסתכל על השדה Q ( 3 ) {\displaystyle \mathbb {Q} ({\sqrt {3}})} . שדה זה הוא בעל מספר מחלקה 1 ולכן שדה המחלקה שלו הוא הוא, אבל ההרחבה Q ( 3 , i ) / Q ( 3 ) {\displaystyle \mathbb {Q} ({\sqrt {3}},i)/\mathbb {Q} ({\sqrt {3}})} לא מסועפת בכל האידיאלים הראשוניים. זה אינו סותר את המקסימיליות של שדה המחלקה של הילברט שכן ההרחבה Q ( 3 , i ) / Q ( 3 ) {\displaystyle \mathbb {Q} ({\sqrt {3}},i)/\mathbb {Q} ({\sqrt {3}})} מסתעפת בראשוניים האינסופיים של Q ( 3 ) {\displaystyle \mathbb {Q} ({\sqrt {3}})} שכן יש ל Q ( 3 ) {\displaystyle \mathbb {Q} ({\sqrt {3}})} שיכון ממשי שאין דרך להמשיך אותו לשיכון ממשי של Q ( 3 , i ) {\displaystyle \mathbb {Q} ({\sqrt {3}},i)} . ההרחבה H ( K ) / K {\displaystyle H(K)/K} היא הרחבת גלואה מממד סופי של K {\displaystyle K} ומקיימת [ H ( K ) : K ] = | C l K | = h K {\displaystyle \left[H(K):K\right]=|\mathrm {Cl} _{K}|=h_{K}} כאשר C l k {\displaystyle \mathrm {Cl} _{k}} היא חבורת מחלקות האידיאלים (class group) של K {\displaystyle K} (חבורה זו מורכבת ממחלקות השקילות של אידיאלים בחוג השלמים של K {\displaystyle K} , עם יחס השקילות שאידיאלים A {\displaystyle A} ו- B {\displaystyle B} שקולים אם הם שווים עד כדי כפל באידיאלים ראשיים: A ∼ B ⟺ ∃ x , y ∈ O K : ( x ) A = ( y ) B {\displaystyle A\sim B\iff \exists x,y\in {\mathcal {O}}_{K}:(x)A=(y)B} ). חבורת מחלקות האידיאלים איזומורפית לחבורת גלואה של ההרחבה: G a l ( H ( K ) / K ) ≅ C l K {\displaystyle \mathrm {Gal} \left(H(K)/K\right)\cong \mathrm {Cl} _{K}} . כל אידיאל ב- O K {\displaystyle {\mathcal {O}}_{K}} הוא אידיאל ראשי ב- O H ( K ) {\displaystyle {\mathcal {O}}_{H(K)}} . כל אידיאל ראשוני P {\displaystyle P} ב- O K {\displaystyle {\mathcal {O}}_{K}} מתפרק למכפלה של h K / f {\displaystyle h_{K}/f} אידיאלים ראשוניים ב- O H ( K ) {\displaystyle {\mathcal {O}}_{H(K)}} כאשר f {\displaystyle f} הוא הסדר של [ P ] {\displaystyle [P]} בחבורת מחלקות האידיאלים C l K {\displaystyle \mathrm {Cl} _{K}} . שדה המחלקה של הילברט, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.